CELEX: C2007/095/16
Language: sk
Date: 2007-04-28 00:00:00
Title: Vec C-441/05: Rozsudok Súdneho dvora (druhá komora) z  8. marca 2007 (návrh na začatie prejudiciálneho konania, ktorý podal Cour administrative d'appel de Douai – Francúzsko) – Société Roquette Frères/Ministre de l'Agriculture, de l'Alimentation, de la Pêche et de la Ruralité (Spoločná organizácia trhu v sektore cukru — Izoglukóza — Stanovenie základných množstiev slúžiacich na pridelenie výrobných kvót — Izoglukóza vyrábaná ako medziprodukt — Článok 24 ods. 2 nariadenia (EHS) č. 1785/81 — Článok 27 ods. 3 nariadenia (ES) č. 2038/1999 — Článok 1 nariadenia (ES) č. 2073/2000 — Článok 11 ods. 2 nariadenia (ES) č. 1260/2001 — Článok 1 nariadenia (ES) č. 1745/2002 — Článok 1 nariadenia (ES) č. 1739/2003 — Nezákonnosť aktu Spoločenstva nastolená pred vnútroštátnym sudcom — Návrh na začatie prejudiciálneho konania o posúdení platnosti — Prípustnosť — Podmienky — Neprípustnosť žaloby o neplatnosť aktu Spoločenstva)

28.4.2007   
            
            
               SK
            
            
               Úradný vestník Európskej únie
            
            
               C 95/10
            
         Rozsudok Súdneho dvora (druhá komora) z 8. marca 2007 (návrh na začatie prejudiciálneho konania, ktorý podal Cour administrative d'appel de Douai – Francúzsko) – Société Roquette Frères/Ministre de l'Agriculture, de l'Alimentation, de la Pêche et de la Ruralité
   (Vec C-441/05) (1)
   
   (Spoločná organizácia trhu v sektore cukru - Izoglukóza - Stanovenie základných množstiev slúžiacich na pridelenie výrobných kvót - Izoglukóza vyrábaná ako medziprodukt - Článok 24 ods. 2 nariadenia (EHS) č. 1785/81 - Článok 27 ods. 3 nariadenia (ES) č. 2038/1999 - Článok 1 nariadenia (ES) č. 2073/2000 - Článok 11 ods. 2 nariadenia (ES) č. 1260/2001 - Článok 1 nariadenia (ES) č. 1745/2002 - Článok 1 nariadenia (ES) č. 1739/2003 - Nezákonnosť aktu Spoločenstva nastolená pred vnútroštátnym sudcom - Návrh na začatie prejudiciálneho konania o posúdení platnosti - Prípustnosť - Podmienky - Neprípustnosť žaloby o neplatnosť aktu Spoločenstva)
   (2007/C 95/16)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Cour administrative d'appel de Douai
   Účastníci konania pred vnútroštátnym súdom
   
      Žalobca: Société Roquette Frères
   
      Žalovaný: Ministre de l'Agriculture, de l'Alimentation, de la Pêche et de la Ruralité
   Predmet veci
   Návrh na začatie prejudiciálneho konania – Cour administrative d'appel de Douai – Platnosť článku 24 ods. 2 nariadenia Rady (EHS) č. 1785/81 z 30. júna 1981 o spoločnom organizovaní trhu v sektore cukru [neoficiálny preklad] (Ú. v. ES L 177, s. 4); článku 27 ods. 3 nariadenia Rady (ES) č. 2038/1999 z 13. septembra 1999 o spoločnom organizovaní trhu v sektore cukru [neoficiálny preklad] (Ú. v. ES L 252, s. 1); článku 1 nariadenia Komisie (ES) č. 2073/2000 z 29. septembra 2000, ktorým sa na hospodársky rok 2000/2001 znižuje zaručené množstvo na základe režimu výrobných kvót pre sektor cukru a predpokladané maximálne zásobovacie potreby rafinérií cukru na základe režimu preferenčných dovozov [neoficiálny preklad] (Ú. v. ES L 246, s. 38); článku 11 ods. 2 nariadenia Rady (ES) č. 1260/2001 z 19. júna 2001 o spoločnom organizovaní trhu v sektore cukru (Ú. v. ES L 178, s. 1; Mim. vyd. 03/033, s. 17); článku 1 nariadenia Komisie (ES) č. 1745/2002 z 30. septembra 2002, ktorým sa na hospodársky rok 2002/2003 znižuje zaručené množstvo na základe režimu výrobných kvót pre sektor cukru a predpokladané maximálne zásobovacie potreby rafinérií cukru na základe režimu preferenčných dovozov [neoficiálny preklad] (Ú. v. ES L 263, s. 31) a článku 1 nariadenia Komisie (ES) č. 1739/2003 z 30. septembra 2003, ktorým sa pre hospodársky rok 2003/2004 znižuje zaručené množstvo na základe výrobných kvót pre sektor cukru a predpokladané maximálne zásobovacie potreby rafinérií cukru na základe preferenčných dovozov (Ú. v. EÚ L 249, s. 38; Mim. vyd. 03/040, s. 89) – Stanovenie základného množstva na pridelenie výrobných kvót izoglukózy bez zohľadnenia izoglukózy vyrobenej ako medziprodukt
   Výrok rozsudku
   
               1.
            
            
               Nebolo bez akýchkoľvek pochybností prípustné, aby taká fyzická alebo právnická osoba, akou je spoločnosť Roquette Frères, za takých skutkových a právnych okolností ako okolnosti veci samej podala žalobu o neplatnosť na základe článku 230 ES proti:
               
                           —
                        
                        
                           článku 24 ods. 2 nariadenia Rady (EHS) č. 1785/81 z 30. júna 1981 o spoločnom organizovaní trhu v sektore cukru [neoficiálny preklad],
                        
                     
                           —
                        
                        
                           článku 27 ods. 3 nariadenia Rady (ES) č. 2038/1999 z 13. septembra 1999 o spoločnom organizovaní trhu v sektore cukru [neoficiálny preklad],
                        
                     
                           —
                        
                        
                           článku 1 nariadenia Komisie (ES) č. 2073/2000 z 29. septembra 2000, ktorým sa na hospodársky rok 2000/2001 znižuje zaručené množstvo na základe režimu výrobných kvót pre sektor cukru a predpokladané maximálne zásobovacie potreby rafinérií cukru na základe režimu preferenčných dovozov [neoficiálny preklad],
                        
                     
                           —
                        
                        
                           článku 11 ods. 2 nariadenia Rady (ES) č. 1260/2001 z 19. júna 2001 o spoločnom organizovaní trhu v sektore cukru,
                        
                     
                           —
                        
                        
                           článku 1 nariadenia Komisie (ES) č. 1745/2002 z 30. septembra 2002, ktorým sa na hospodársky rok 2002/2003 znižuje zaručené množstvo na základe režimu výrobných kvót pre sektor cukru a predpokladané maximálne zásobovacie potreby rafinérií cukru na základe režimu preferenčných dovozov [neoficiálny preklad], a
                        
                     
                           —
                        
                        
                           článku 1 nariadenia Komisie (ES) č. 1739/2003 z 30. septembra 2003, ktorým sa pre hospodársky rok 2003/2004 znižuje zaručené množstvo na základe výrobných kvót pre sektor cukru a predpokladané maximálne zásobovacie potreby rafinérií cukru na základe preferenčných dovozov.
                        
                     Takáto osoba sa teda v rámci žaloby podanej podľa vnútroštátneho práva môže odvolávať na nezákonnosť týchto ustanovení, hoci proti nim nepodala v lehote upravenej v článku 230 ES žalobu o neplatnosť na súdne orgány Spoločenstva.
            
         
               2.
            
            
               Skúmaním druhej položenej otázky nebola zistená žiadna skutočnosť, ktorá by bola spôsobilá ovplyvniť platnosť článku 24 ods. 2 nariadenia č. 1785/81, článku 27 ods. 3 nariadenia č. 2038/1999, článku 1 nariadenia č. 2073/2000, článku 11 ods. 2 nariadenia č. 1260/2001, článku 1 nariadenia č. 1745/2002 a článku 1 nariadenia č. 1739/2003.
            
         
      (1)  Ú. v. EÚ C 36, 11.2.2006.